હવે જો ત્રિપુરામાં ડાબેરી હારે તેનો ફાયદો કોંગ્રેસને નહીં, ભાજપને થશે. પશ્ચિમ બંગમાં પણ ડાબેરી હાર્યા ત્યારે કોંગ્રેસને નહીં, તૃણમૂલ કોંગ્રેસને ફાયદો થયો હતો. પણ કેરળમાં સ્થિતિ જુદી રહી છે. ભારતમાં (અને દુનિયાના લોકતંત્રોમાં) પહેલીવાર 1957માં ડાબેરી પક્ષની સરકાર કેરળમાં બની હતી. તે પછી ડાબેરી મોરચો અને કોંગ્રેસની આગેવાનીમાં લોકતાંત્રિક મોરચો વારાફરતી કેરળમાં સત્તા પર આવતો રહ્યો. કેરળમાં અને પશ્ચિમ બંગાળમાં કોંગ્રેસ અને ડાબેરી મુખ્ય હરીફો હતાં, પણ કેન્દ્રમાં જરૂર પડ્યે જુદી નીતિ ચાલતી હતી. હવે સ્થિતિ પલટાઇ છે અને મુખ્ય હરીફ તરીકે ભાજપ ઉપસી રહ્યો છે ત્યારે કોંગ્રેસ અને ડાબેરી નીતિ બદલશે?